เรื่องร้องเรียน: บริเวณตึกแถวใกล้ๆ ธนาคารกรุงเทพ สาขา ที่ตั้ง ใน.ซอยรามคำแหง26/2 ด้านหลัง  มีคนเดินทาง จากพื้นที่อื่น นำอาหารมาให้แมวจรจัด   เกิดความเลอะเทอะ ที่แมวมารุมกินแล่วทำหกไว้   และมีมูลสัตว์ บนกันสาด ของตึกแถวบริเวณโดยรอบ   ผู้นำอาหารมาจะมาให้ช่วง วันธรรมดา และวันเสาร์ เวลา 09:00-10:30  แล้วจะเดินทางออกจากพื้นที่  หากต้องการรูปพรรณสันฐาน สามารถขอเป็นข้อมูลเพิ่มเติม  ได้จากระบบกล้องวงจรปิด ของทางธนาคาร
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมฯ ลงพื้นที่ตรวจสอบข้อเท็จจริง บริเวณตึกแถวด้านหลังธนาคารกรุงเทพ ซอยรามคำแหง 26/2 แขวงหัวหมาก เขตบางกะปิ กรุงเทพมหานคร ขณะตรวจสอบไม่พบผู้ให้อาหารแมว แต่พบร่องรอยการให้อาหารแมวบนพื้นทางเดิน สอบถามผู้ที่อยู่ใกล้เคียงทราบว่าจะมีผู้มาให้อาหารแมวในช่วงเช้า โดยมีแมวประมาณ 3 ตัว และไม่ทราบว่าแมวดังกล่าวได้รับการทำหมันแล้วหรือไม่ เพื่อเป็นการแก้ไขปัญหาความเดือดร้อนที่เกิดขึ้น ได้แนะนำให้เจ้าของพื้นที่ตักเตือนไม่ให้มีการให้อาหารแมวในพื้นที่ดังกล่าวเนื่องจากเป็นพื้นที่ส่วนบุคคล และสำนักงานเขตบางกะปิได้ส่งเรื่องเข้าคณะกรรมการแก้ไขปัญหาสุนัขและแมวจรจัด เพื่อหาแนวทางการแก้ไขเพื่อควบคุมไม่ให้มีการเพิ่มจำนวนของแมวจรจัดต่อไป
ความเห็นของผู้แจ้ง: ช้าไปนิด😅 แต่ก็ขอบพระคุณเจ้าหน้าที่
พื้นที่: แขวงหัวหมาก เขตบางกะปิ กรุงเทพมหานคร